wannaphong/clean_thaiwikipedia huggingface dataset:
# กำลอ
กำลอ หรือชื่อในภาษาจีนกลางคือ กานลู่  เป็นชื่อศักราชลำดับที่ 2 ในรัชสมัยของจักรพรรดิโจมอแห่งวุยก๊กในยุคสามก๊กของจีน ชื่อศักราชกำลอใช้ตั้งแต่ ค.ศ. 256 ถึง ค.ศ. 260 รวมเวลา 5 ปี李崇智，《中國歷代年號考》，第16頁。 ถือเป็นชื่อศักราชลำดับที่ 8 ของวุยก๊ก 

ในเดือน 5 ของศักราชกำลอปีที่ 5 (ค.ศ. 260) จักรพรรดิโจมอถูกสุมาเจียวที่เป็นขุนนางของพระองค์เองปลงพระชนม์ ในเดือน 6 จักรพรรดิโจฮวน (เว่ย์ยฺเหวียนตี้) ขึ้นครองราชย์ เปลี่ยนชื่อศักราชเป็นจิ่ง-ยฺเหวียนปีที่ 1

 การเปลี่ยนชื่อศักราช 
 ศักราชเจงหงวนปีที่ 3 (ค.ศ. 256) — เดือน 6 วันที่ 1 เปลี่ยนชื่อศักราชเป็นกำลอปีที่ 1「（甘露元年）五月，鄴及上洛並言甘露降。夏六月丙午，改元為甘露。……（五年）五月己丑，高貴鄉公卒，年二十。」「〔甘露元年〕六月，丙午，改元。〈蓋以甘露降而改元也。〉……〔景元元年〕六月，癸丑，太后詔常道鄉公更名奐。甲寅，常道鄉公入洛陽，是日，即皇帝位，年十五，大赦，改元。」

 ศักราชกำลอปีที่ 5 (ค.ศ. 260) — เดือน 6 วันที่ 2 เปลี่ยนชื่อศักราชเป็นจิ่ง-ยฺเหวียนปีที่ 1「（甘露五年）六月甲寅，入于洛陽，見皇太后，是日即皇帝位於太極前殿，大赦，改年，賜民爵及穀帛各有差。」

 เหตุการณ์สำคัญ 
 ศักราชกำลอปีที่ 5 (ค.ศ. 260) — เดือน 5 วันที่ 7 จักรพรรดิโจมอสวรรคต เดือน 6 วันที่ 2 จักรพรรดิโจฮวนขึ้นครองราชย์

 ตารางเทียบศักราช 
 กำลอ  1  2  3  4  5ค.ศ. 256  257  258  259  260จ๊กก๊ก เหยียนซี 19  เหยียนซี 20  จิ่งเย่า 1  จิ่งเย่า 2  จิ่งเย่า 3ง่อก๊ก อู่เฟิ่ง 3ไท่ผิง 1  ไท่ผิง 2  ไท่ผิง 3หย่งอาน 1  หย่งอาน 2  หย่งอาน 3
# มุกตินาถ
มุกตินาถ (Muktinath) เป็นโบสถ์พราหมณ์พระวิษณุที่เป็นที่สักการะบูชาทั้งโดยชาวฮินดูและพุทธศาสนิกชน ตั้งอยู่ในเทือกเขามุกตินาถ เชิงเขาโตโรงลา ในอำเภอมุสตาง ประเทศเนปาล ตั้งอยู่ที่ความสูง 3,800 เมตรจากระดับน้ำทะเล ตามธรรมเนียมฮินดู ที่นี่เป็นหนึ่งใน 108 ทิพยเทสัม โดยเป็นทิพยเทสัมแห่งเดียวที่ไม่ได้ตั้งอยู่นประเทศอินเดีย ในศาสนาพุทธแบบทิเบตเรียกที่นี่ว่า ชูมิกกัตซา (Chumig Gyatsa) อันแปลว่า "หนึ่งร้อยน้ำ" ตามคติพุทธแบบทิเบตเชื่อว่า ฑากินี มีความสัมพันธ์กับมุกตินาถอย่างมาก และที่นีาเป็นหนึ่งในศาสสถาน 24 แห่งในคติตตันตระ และเชื่อว่ามูรติภายในเป็นของพระอวโลกิเตศวรโพธิสัตว์

มุกตินาถเป็นที่สักการะเป็นพิเศษในนิกายศรีไวษณวะ ติรุมังคาอี อัลวาร์ (Thirumangai Alvar) เขียนสรรเสริญที่นี่ไว้ในนาลยิรา ทิพยะ ประพันธัม ติดกันกับมนเทียรนี้มีแม่น้ำคัณฑกีไหลผ่าน และมีหินศลิครามอยู่ภายในแม่น้ำ หินรูปแบบต่าง ๆ เหล่านี้ได้รับการเคารพบูชาเป็นปางต่าง ๆ ของพระวิษณุ หินสีขาวเชื่อว่าเป็นพระวาสุเทพ, หินสีดำเป็นพระวิษณุ, หินสีเขียวเป็นพระนารายณ์, สีน้ำเงินเป็นพระกฤษณะ, สีเหลืองทองหรือเหลืองแดงเป็นพระนรสิงห์ และสีเหลืองเป็นพระวามนะ นอกจากนี้ยังมีหินที่เป็นรูปของปัญจชันยะ และ สุทรรศนจักร อันเป็นเครื่องสัญลักษณ์ของพระวิษณุ
# เช่าฮั่น
เช่าฮั่น  เป็นชื่อศักราชของกองซุนเอี๋ยนเมื่อสถาปนาตนเป็นเอียนอ๋อง (燕王 เยียนหวาง) แห่งรัฐเอียน (燕 เยียน) ในยุคสามก๊ก ชื่อศักราชเช่าฮั่นใช้ตั้งแต่ ค.ศ 237 เดือน 7 ถึง ค.ศ. 238 เดือน 8 รวมเวลา 13 เดือน

ชื่อ "เช่าฮั่น" มีความหมายว่า "สืบต่อจากราชวงศ์ฮั่น"

 เหตุการณ์สำคัญ 
 รัชศกเช่าฮั่นปีที่ 1 (ค.ศ. 237) เดือน 7 — กองซุนเอี๋ยนก่อตั้งรัฐเอียนที่เลียวตั๋ง

 รัชศกเช่าฮั่นปีที่ 2 (ค.ศ. 237) เดือน 8 — รัฐเอียนล่มสลาย

 ตารางเทียบศักราช 
 เช่าฮั่น  1   2ค.ศ. 237  238วุยก๊ก จิ่งชู 1  จิ่งชู 2จ๊กก๊ก เจี้ยนซิง 12  เหยียนซี 1ง่อก๊ก เจียเหอ 6  เจียเหอ 7ชื่ออู 1
# พิปลวะ
เนตร วิกรม จันทะ  หรือรู้จักในชื่อ พิปลวะ สี  (सी) เป็นนักการเมืองลัทธิเหมาชาวเนปาล และผู้นำการกบฏ เขากับผู้นำลัทธิเหมาราม พหาทูร ฐาปา เป็นสองผู้บังคับบัญชาของประจัณฑะในสงครามกลางเมืองเนปาล (1996-2006) เขาแยกตัวออกจากพรรคซีพีเอ็นเหมา และมาเป็นประธานของพรรคคอมมิวนิสต์เนปาลในปี 2014 เขานำการรบต่อต้านรัฐบาลเรื่อยมาจนถึงปี 2020 ที่ซึ่งมีการลงนามสันติภาพ

ในปี 2017 เขานำการต่อต้านการเลือกตั้งสถานิติบัญญัติเนปาล ในปี 2018 เขาได้นำการประท้วงต่อต้านการแสดงดนตรีของซัลมาน ข่าน ในเนปาล โดยอ้างว่าเป็น "การขยายตัวของการแทรกแซงทางวัฒนธรรมบนผืนแผ่นดินเนปาล" ซึ่งการประท้วงนี้สำเร็จ ในปี 2019 เขานำการวางระเบิดเอ็นเซล รัฐบาลเนปาลประกาศให้เขาเป็นอาชญากร และสมาชิกที่มีส่วนช่วยเหลือเขาล้วนมีความผิดในฐานอาชญากรเช่นกัน
# อำเภอกียาญาร์
กียาญาร์  เป็นอำเภอในจังหวัดบาหลี ประเทศอินโดนีเซีย มีขนาดพื้นที่ 368 ตารางกิโลเมตร และมีประชากรในปี 2010 ตามสำมะโนอยู่ที่ 469,777 คนBiro Pusat Statistik, Jakarta, 2011. และ 515,344 คน ตามสำมะโนปี 2020Badan Pusat Statistik, Jakarta, 2021. ทำให้อำเภอนี้มีประชากรมากที่สุดในบาหลีเป็นอันดับสองรองจากอำเภอบาดุงVickers (1995) ส่วนประชากรตามการประมาณกลางปี 2022 อยู่ที่ 523,973 แบ่งเป็นชาย 262,708 และหญิง 261,264 คนBadan Pusat Statistik, Jakarta, 2023, Kabupaten Gianyar Dalam Angka 2023 (Katalog-BPS 1102001.5104) เมืองหลักของอำเภอคือกียาญาร์ จากประชากร 480,447 คนของกียาญาร์ มี 469,929 คนที่ระบุตนเป็นศาสนิกชนของศาสนาฮินดู

เมืองอูบุดซึ่งเป็นศูนย์กลางการท่องเที่ยวและวัฒนธรรมของบาหลี ตั้งอยู่ในอำเภอนี้
# สนธิสัญญาราโรโตงา
สนธิสัญญาราโรโตงา  หรือชื่ออย่างเป็นทางการว่า สนธิสัญญาเขตปลอดนิวเคลียร์แปซิฟิกใต้  เป็นสนธิสัญญาระหว่างประเทศในภูมิภาคมหาสมุทรแปซิฟิกตอนใต้ เพื่อการตกลงอย่างเป็นทางการในการจัดตั้งเขตปลอดอาวุธนิวเคลียร์ในภูมิภาคของผู้ลงนามโดยการห้ามการใช้, การทดสอบ และการเป็นเจ้าของภายในเขตแดนของผู้ลงนาม

ประเทศดังต่อไปนี้ คิริบาส, ซามัว, ตองงา, ตูวาลู, นาอูรู, นิวซีแลนด์, นีวเว, ปาปัวนิวกินี, ฟีจี, วานูวาตู, หมู่เกาะคุก, หมู่เกาะโซโลมอน และออสเตรเลีย ได้ลงนามร่วมกันที่เกาะราโรโตงา (ที่ตั้งเมืองหลวงของหมู่เกาะคุก) เมื่อวันที่ 6 สิงหาคม ค.ศ. 1985 และเป็นผลในวันที่ 11 ธันวาคม ค.ศ. 1986 จากการให้สัตยาบันครั้งที่ 8 โดยรัฐทั้งหลายที่ลงนามในสนธิสัญญา

ปาเลา, ไมโครนีเชีย และหมู่เกาะมาร์แชลล์มิได้ร่วมลงนามด้วย แต่มีสิทธิเข้าร่วมได้ในอนาคตหากต้องการ

 ขอบเขตของสนธิสัญญา 
right|thumb|ทะเลหลวงแสดงด้วยสีน้ำเงิน

"เขตปลอดนิวเคลียร์แปซิฟิกใต้" หมายถึงพื้นที่
ด้านใต้ของเส้นศูนย์สูตร
ด้านเหนือของเส้นขนานที่ 60 องศาใต้ (ขอบเขตด้านเหนือของสนธิสัญญาแอนตาร์กติก)
ด้านตะวันออกของเส้นเมริเดียนที่ 115 องศาตะวันออก
ด้านตะวันตกของเส้นเมริเดียนที่ 115 องศาตะวันตก (ขอบเขตด้านตะวันตกของสนธิสัญญาตลาเตโลลโกของลาตินอเมริกา)
รวมถึงด้านเหนือของเส้นศูนย์สูตรในส่วนของปาปัวนิวกินี, นาอูรู และคิริบาส แต่ไม่รวมมุมด้านตะวันตกเฉียงเหนือที่อยู่พ้นน่านน้ำอาณาเขตของออสเตรเลียและใกล้กับอินโดนีเซีย (สนธิสัญญาเขตปลอดอาวุธนิวเคลียร์เอเชียตะวันออกเฉียงใต้)

หมู่เกาะในมหาสมุทรอินเดียที่เป็นของออสเตรเลียเป็นส่วนหนึ่งของสนธิสัญญานี้ด้วย

 รายชื่อรัฐที่ร่วมลงนามและดินแดน 
 รัฐ ลงนาม ส่งมอบ                                       

 ดินแดน รัฐ เกาะคริสต์มาส  เกาะนอร์ฟอล์ก  เกาะเฮิร์ดและหมู่เกาะแมกดอนัลด์  โตเกเลา  นิวซีแลนด์ นิวแคลิโดเนีย  เฟรนช์พอลินีเชีย  วอลิสและฟูตูนา  หมู่เกาะคอรัลซี  หมู่เกาะโคโคส (คีลิง)  หมู่เกาะพิตแคร์น  สหราชอาณาจักร หมู่เกาะแอชมอร์และคาร์เทียร์
# บี. บี. ดี. บาฆ
วินัย วาทัล ทีเนศ บาฆ (อักษรโรมัน: Binoy-Badal-Dinesh Bagh) หรือรู้จักในชื่อ บี. บี. ดี บาฆ (อักษรโรมัน: B. B. D. Bagh) หรือชื่อเดิม จัตุรัสดัลฮูซี (ในระหว่างปี 1847 ถึง 1856) เป็นบริเวณย่านการค้าของเมืองโกลกาตา รัฐเวสต์เบงกอล ประเทศอินเดีย และเป็นที่ตั้งของรัฐบาลรัฐ รวมทั้งสามสาขาของรัฐบาล บริเวณนี้ล้อมรอบไปด้วยอาคารนักเขียน ซึ่งเป็นอาคารสำนักเลขานุการรัฐ, ราชภวัน ที่พำนักของรัฐบาลรัฐ, วิธานสภาภวัน อาคารสภานิติบัญญัติรัฐ และศาลสูงกัลกัตตา

ชื่อ B. B. D. มาจากชื่อของนักเคลื่อนไหวเอกราชอินเดียสามคน ได้แก่ วินัย วสุ, วาทัล คุปตะ และ ทีเนศ คุปตะ ผู้ก่อการลอบสังหาร เอ็น เอส ซิมป์สัน ผู้อำนวยการเรือนจำ เมื่อวันที่ 8 ธันวาคม 1930 บนระเบียงของอาคารนักเขียน ชื่อเดิมของจัตุรัสนี้ตั้งตามลอร์ดดัลฮูซี ผู้ว่าการอินเดียCotton, H.E.A., Calcutta Old and New, 1909/1980, p 268-9, General Printers and Publishers Pvt. Ltd.
# อำเภอบูเลเล็ง
บูเลเล็ง  เป็นอำเภอ  ในจังหวัดบาหลี ประเทศอินโดนีเซีย กินพื้นที่ริมหาดทางตอนเหนือของเกาะบาหลีตั้งแต่ช่องแคบบาหลีไปถึงปลายตะวันออกของเกาะ บูเลเล็งมีเนื้อที่ 1,365.88 ตารางกิโลเมตร ประชากรตามสำมะโนปี 2010 อยู่ที่ 624,125 คนBiro Pusat Statistik, Jakarta, 2011. และ 791,910 คนตามสำมะโนปี 2020Badan Pusat Statistik, Jakarta, 2021. จำนวนคาดากรณ์กลางปี 2022 อยู่ที่ 825,141 คนBadan Pusat Statistik, Jakarta, 2023, Kabupaten Buleleng Dalam Angka 2023 (Katalog-BPS 1102001.5108) ศูนย์กลางการปกครองของอำเภอคือเมืองซีงาราจา

บูเลเล็งตั้งขึ้นเป็นอาณาจักรโดยกุซตี ปันจี ซักตี ซึ่งครองราชย์ระหว่างปี 1660-1700 โดยประมาณ เขาได้รับการระลึกถึงในฐานะบรรพชนและวีรชนผู้ขยายอำนาจของบูเลเล็งไปถึงบลัมบางันในชวาตะวันออกH.J. de Graaf, 'Goesti Pandji Sakti, vorst van Boeleleng', Tijdschrift voor Indische Taal-, Land- en Volkenkunde 83:1 1949. ต่อมาในสมัยถัด ๆ มา บูเลเล็งอ่อนแอลงและถูกผนวกเข้ากับการังอาเซิมในศตวรรษที่ 18 บูลเลงถูกเนเธอร์แลนด์โจมตีในปี 1846, 1848 ก่อนที่บูเลเล็งพ่ายให้กับเนเธอร์แลนด์ในปี 1849Pringle, pp. 96-100 และสูญสถานะเอกราชแก่เจ้าอาณานิคมดัตช์ในปี 1882
# อำเภอบังลี
บังลี  เป็นอำเภอในจังหวัดบาหลี ประเทศอินโดนีเซีย เป็นอำเภอเดียวของจังหวัดที่ไม่มีทางออกสู่ทะเล อำเภอบังลีมีเนื้อที่ 520.81 ตารางกิโลเมตร มีประชากร 215,353 ตามสำมะโนปี 2010Biro Pusat Statistik, Jakarta, 2011. และ 258,721 คนตามสำมะโนปี 2020Badan Pusat Statistik, Jakarta, 2021. ส่วนจำนวนคาดการณ์กลางปี 2022 อยู่ที่ 267,133 คน ประกอบด้วยชาย 134,500 คน และหญิง 132,600 คนBadan Pusat Statistik, Jakarta, 2023, Kabupaten Bangli Dalam Angka 2023 (Katalog-BPS 1102001.5106) เมืองหลักของอำเภอคือบังลี

กระทั่งปี 1907 บังลีเป็นหนึ่งในเก้าอาณาจักรของบาหลีAdrian Vickers, 2012, Bali, A Paradise Created, Tuttle publishing.  ใจกลางของบังลีเป็นที่ตั้งของปูราเกอเฮินซึ่งสร้างึข้นในศตวรรษที่ 11

ทางตอนเหนือของอำเภอประกอบด้วยถนนเส้นหลักที่วิ่งไปทางชายฝั่งตอนเหนือ ผ่านกินตามานีและกูนุงบาตูร์p.435 of Dalton, Bill 1988 Indonesia Handbook 4th edition
# อำเภอตาบานัน
ตาบานัน  เป็นหนึ่งในอำเภอในจังหวัดบาหลี ประเทศอินโดนีเซีย อำเภอนี้ถือว่าไม่มีการพัฒนามากนักเมื่อเทียบกับอำเภออื่นเช่นบาดุงและเด็นปาซาร์ทางตะวันออก อำเภอตาบานันมีขนาดพื้นที่ 839.33 ตารางกิโลเมตร ประชากรตามสำมะโนอยู่ที่ 386,850 คนในปี 2000, 420,913 คนในปี 2010Biro Pusat Statistik, Jakarta, 2011. และ 461,630 คนในปี 2020Badan Pusat Statistik, Jakarta, 2021. การประมาณประชากรกลางปี 2022 อยู่ที่ 469,340 คนBadan Pusat Statistik, Jakarta, 2023, Kabupaten Tabanan Dalam Angka 2023 (Katalog-BPS 1102001.5102) เมืองหลักของอำเภอคือตาบานัน สถานที่สำคัญของอำเภอคือตานะฮ์ลตและระบบซูบักในนาข้าวขั้นบันไดจาตีลูวิฮ์

อำเภอนี้แบ่งออกเป็น 10 ตำบล Biro Pusat Statistik, Jakarta, 2011.
# อำเภอการังอาเซิม
การังอาเซิม  เป็นอำเภอในจังหวัดบาหลี ประเทศอินโดนีเซีย มีพื้นที่ขนาด 839.54 ตารางกิโลเมตร มีประชากรตามสำมะโนอยู่ที่ 396,487 คน ในปี 2010Biro Pusat Statistik, Jakarta, 2011. เพิ่มเป็น 492,402 คนในปี 2020Badan Pusat Statistik, Jakarta, 2021. และจำนวนคาดการณ์กลางปี 2022 อยู่ที่ 511,300Badan Pusat Statistik, Jakarta, 2023, Kabupaten Karangasem Dalam Angka 2023 (Katalog-BPS 1102001.5107) เมืองหลักของอำเภอคืออัมลาปูรา การังอาเซิมได้รับความเสียหายอย่างหนักเมื่อครั้งเขาอากุงปะทุในปี 1963 ทำให้มีผู้เสียชีวิต 1,900 ราย การังอาเซิมเป็นอาณาจักรหนึ่งของบาหลีก่อนที่จะถูกเนเธอร์แลนด์เข้ายึดครอง 

อำเภอนี้แบ่งออกเป็น 8 ตำบลBiro Pusat Statistik, Jakarta, 2011.

อำเภอการังอาเซิมเป็นที่ตั้งของสถานที่ท่องเที่ยวมากมาย และโบราณสถานจากสมัยของอาณาจักรการังอาเซิม เช่น ปูรีอากุงการังอาเซิม ซึ่งเป็นหมู่วังหลวงในสมัยการังอาเซิมเป็นอาณาจักร เป็นต้น
# อำเภอกลุงกุง
กลุงกุง  เป็นอำเภอในจังหวัดบาหลี ประเทศอินโดนีเซีย โดยเป็นอำเภอที่มีขนาดเล็กที่สุดของจังหวัด ด้วยขนาดพื้นที่ 315 ตารางกิโลเมตร อำเภอมีประชากรตามสำมะโนอยู่ที่ 170,543 คน ในปี 2010Biro Pusat Statistik, Jakarta, 2011. เพิ่มเป็น 206,925 คนในปี 2020;Badan Pusat Statistik, Jakarta, 2021. ค่าประมาณประชากรกลางปี 2022 อยู่ที่ 214,012 ประกอบด้วยชาย 107,177 คน หญิง 106,815 คนBadan Pusat Statistik, Jakarta, 2023, Kabupaten Klungkung Dalam Angka 2023 (Katalog-BPS 1102001.5105) เมืองหลักของอำเภอกลุงกุงคือเซอมาราปูรา

เมืองเซอมาราปูราสามารถเดินทางเข้าถึงได้ผ่านทางกียาญาร์ ผ่านทางทางหลวง เซอมาราปูราเป็นที่รู้จักเป็นพิเศษจากงานจิตรกรรมแบบบาหลีที่บอกเล่าเรื่องราวมหากาพย์เช่นมหาภารตะ ดังที่สามารถพบได้ตามฝาผนังของพระราชวังในบาหลี รวมถึงวังกลุงกุงและพิพิธภัณฑ์เซอมาราจานาที่ตั้งอยู่ใกล้กัน ราว 64.4% ของพื้นที่กลุงกุงทั้งหมดเป็นเกาะนอกชายฝั่งของบาหลี อันได้แก่เกาะนูซาเปอนีดา, นูซาเจอนีงัน, นูซาเลิมโบงัน และเกาะเล็กอีกสิบเอ็ดเกาะ ทั้งหมดรวมกันเป็นตำบลนูซาเปอนีดา ในขณะที่ตำบลที่เหลือของอำเภอนี้ล้วนอยู่บนแผ่นดินของเกาะบาหลี

ในอดีตกลุงกุงเป็นอาณาจักรหนึ่งของบาหลีที่มีอยู่มาก่อนการมาถึงของยุโรป แม้อาณาจักรกลุงกุงจะมีขนาดเล็กแต่ก็มีความสำคัญในบาหลี
# อำเภอบาดุง
บาดุง  เป็นอำเภอในจังหวัดบาหลี มีเมืองหลักคือมางูปูรา มีขนาดพื้นที่ 418.52 ตารางกิโลเมตร ประชากรตามสำมะโนอยู่ที่ 543,332 คนในปี 2010Biro Pusat Statistik, Jakarta, 2011. และ 548,191 คนในปี 2020Badan Pusat Statistik, Jakarta, 2021. ส่วนกลางปี 2022 อยู่ที่ 549,527 ตามการประมาณ โดยประกอบด้วยชาย 275,168 คน และหญิง 274,359 คนBadan Pusat Statistik, Jakarta, 2023, Kabupaten Badung Dalam Angka 2023 (Katalog-BPS 1102001.5103) บาดุงมีประชากรเพิ่มขึ้นอย่างรวดเร็วในช่วงทศวรรษก่อน 2010 เและเติบโตเป็นบริเวณย่านชานเมืองของนครเด็นปาซาร์

บาดุงมีอาณาเขตครอบคลุมพื้นที่ยอมนิยมในการท่องเที่ยวของบาหลี ทั้งกูตา, เลอกียัน, เซอมีญัก, จิมบารัน, นูซาดูวา, จังกู, อูลูวาตู, บาดุง และเมิงวี พื้นที่ทางตอนเหนือของอำเภอไม่มีประชากรมากนัก เมื่อเทียบกับบริเวณชายฝั่งตั้งแต่จิมบารันไปถึงจังกูนั้นมีประชากรอยู่อย่างหนาแน่น อำเภอนี้เป็นที่ตั้งของสนามบินนานาชาติของบาหลี
# พิพิธภัณฑ์ศิลปะประจำจังหวัดคูมาโมโตะ
พิพิธภัณฑ์ศิลปะประจำจังหวัดคูมาโมโตะ  เปิดทำการในบริเวณปราสาทคูมาโมโตะ นครคูมาโมโตะ จังหวัดคูมาโมโตะ ประเทศญี่ปุ่น ในปี พ.ศ. 2519 เป็นพิพิธภัณฑ์แห่งหนึ่งจากหลายแห่งได้รับการสนับสนุนโดยส่วนจังหวัดNussbaum, Louis-Frédéric. (2005). "Museums" in Japan Encyclopedia, pp. 671-673.

สิ่งสะสมถาวรในพิพิธภัณฑ์มุ่งเน้นไปที่งานศิลปะและงานฝีมือของจังหวัดคูมาโมโตะ และยังมีผลงานโดยปีแยร์-โอกุสต์ เรอนัวร์ และโอกุสต์ รอแด็ง มีห้องหนึ่งที่จัดแสดงแบบจำลองของโคฟุงซึ่งพบในจังหวัดคูมาโมโตะ
# อำเภอดาร์มัซรายา
ดาร์มัซรายา  เป็นอำเภอของจังหวัดสุมาตราตะวันตก ประเทศอินโดนีเซีย มีขนาดพื้นที่ 2,961.13 ตารางกิโลเมตร ประชากรตามสำมะโนอยู่ที่ 191,422 คนในปี 2010Biro Pusat Statistik, Jakarta, 2011. และ 228,591 คนในปี 2020Badan Pusat Statistik, Jakarta, 2021. การประมาณกลางปี 2022 อยู่ที่ 234,713 คน ประกอบด้วยชาย 119,505 และหญิง 115,208 คนBadan Pusat Statistik, Jakarta, 2023, Kabupaten Dharmasraya Dalam Angka 2023 (Katalog-BPS 1102001.1310) เมืองหลักของอำเภอคือปูเลาปุนจุง ในอดีตอำเภอนี้เป็นที่ตั้งของราชอาณาจักรดาร์มัซรายาซึ่งเรืองอำนาจในศตวรรษที่ 11

อำเภอนี้แบ่งเป็นสิบเอ็ดตำบลBiro Pusat Statistik, Jakarta, 2011.
# คิตาซาโตะ ชิบาซาบูโร
บารอน คิตาซาโตะ ชิบาซาบูโร (29 มกราคม ค.ศ. 1853 - 13 มิถุนายน ค.ศ. 1931)หมายเหตุ: ความจริงแล้วชื่อสกุลของคิตาซาโตะออกเสียงว่า Kitazato คิตาซาโตะสะกดนามสกุลของตนว่า Kitasato ระหว่างศึกษาในประเทศเยอรมนี โดยอักษร 's' ออกเสียงเป็น [z] เป็นแพทย์และนักวิทยาแบคทีเรียชาวญี่ปุ่น มีชื่อเสียงในฐานะผู้ร่วมค้นพบกาฬโรคต่อมน้ำเหลืองในฮ่องกงระหว่างเกิดการระบาดในปี ค.ศ. 1894 โดยค้นพบเกือบจะพร้อมกันกับอเล็กซานเดอร์ เยอร์ซิน

คิตาซาโตะได้รับการเสนอชื่อเข้าชิงรางวัลโนเบลสาขาสรีรวิทยาหรือการแพทย์ประจำปีครั้งแรกในปี ค.ศ. 1901Shibasaburo Kitasako - Nomination คิตาซาโตะและเอมีล อาด็อล์ฟ ฟ็อน เบริงทำงานร่วมกันในกรุงเบอร์ลินในปี ค.ศ. 1890 ได้ประกาศการค้นพบเซรุ่มสารต้านพิษของโรคคอตีบ ฟ็อน เบริงได้รับรางวัลโนเบลในปี ค.ศ. 1901 จากผลงานนี้ แต่คิตาซาโตะไม่ได้รับ

ชิบาซาบูโรจะเป็นบุคคลสำคัญทางประวัติศาสตร์บนด้านหน้าของธนบัตร 1,000 เยนแบบใหม่ของญี่ปุ่นที่จะออกสู่ตลาดในวันที่ 3 กรกฎาคม 2567 ในฐานะผู้บุกเบิกการแพทย์ญี่ปุ่นที่มีส่วนร่วมในการป้องกันและรักษาโรคติดเชื้อในญี่ปุ่นและต่างประเทศ ร่วมกับภาพวาด "คลื่นยักษ์นอกฝั่งคานางาวะ" ที่ปรากฎบนด้านหลังของธนบัตรสามัญชนบน ‘ธนบัตร’ คุณค่าทางประวัติศาสตร์และอัตลักษณ์ของความเป็นชาติ
# อำเภอโตราจาเหนือ
โตราจาเหนือ หรือ โตราจาอูตารา  เป็นอำเภอในจังหวัดซูลาเวซีใต้ ประเทศอินโดนีเซีย มีลักษณะไม่มีอาณาเขตติดต่อกับทะเล และเป็นที่อยู่อาศัยของกลุ่มชาติพันธุ์โตราจา เมืองหลักของโตราจาเหนือคือรันเตปาโอซึ่งเป็นศูนย์กลางของวัฒนธรรมโตราจาเช่นกัน ในอดีต อำเภอนี้เป็นส่วนตอนเหนือของอำเภอตานาโตราจา ก่อนที่จะแยกออกมาในปี 2008 โดยคิดเป็นพื้นที่ 36% ของตานาโตราจาเดิม อำเภอมีขนาดพื้นที่ 1,151.47 ตารางกิโลเมตร มีประชากรตามสำมะโนอยู่ที่ 216,762 คนในปี 2010Biro Pusat Statistik, Jakarta, 2011. และ 261,086 คน ในปี 2020Badan Pusat Statistik, Jakarta, 2021. การประมาณกลางปี 2022 มีประชากรอยู่ที่ 268,198 ประกอบด้วยชาย 136,998 และหญิง 131,200 คนBadan Pusat Statistik, Jakarta, 2023, Kabupaten Toraja Utara Dalam Angka 2023 (Katalog-BPS 1102001.7326)
# อัมลาปูรา
อัมลาปูรา  เป็นเมืองหลักของอำเภอการังอาเซิม จังหวัดบาหลี ประเทศอินโดนีเซีย เดิมทีชื่อเมืองการังอาเซิม และเปลี่ยนมาเป็นที่ปัจจุบันหลังการปะทุของเขาอากุงในปี 1963 อัมลาปูราเป็นเมืองที่สร้างขึ้นใหม่โดยเจ้าอาณานิคมดัตช์ในเวลานั้นหลังอาคารที่ทำการรัฐของเดิมถูกทำลายจากการปะทุของเขาอากุงในปี 1963 อัมลาปูราเป็นชื่อที่แปลว่านครผลอัมลา ซึ่งมาจากชื่อเดิมคือ ปูราอัมลาราจา

เพลง "อัมลาปูรา" ของวงทินมาชีนในอัลบัม ทินมาชีน 2 ปี 1991 ได้รับการตั้งชื่อตามเมืองนี้ หลังจากที่เดวิด โบวี หัวหน้าวง เดินทางมาที่อัมลาปูรา

อัมลาปูราได้รับรางวัลเมืองเล็กที่สะอาดที่สุดของอินโดนีเซียติดต่อกันหลายปี
# อำเภอซินไจ
ซินไจ  เป็นอำเภอในจังหวัดซูลาเวซีใต้ ประเทศอินโดนีเซีย เกิดจากการแบ่งออกมาจากอำเภอโบเนซึ่งมีแม่น้ำตังกาคั่นอยู่ทางตอนเหนือ อำเภอมีขนาดพื้นที่ 819.96 ตารางกิโลเมตร มีประชากร 228,936 คนตามสำมะโนปี 2010Biro Pusat Statistik, Jakarta, 2011. และ 259,478 คน ตามสำมะโนปี 2020Badan Pusat Statistik, Jakarta, 2021. การคาดการณ์ประชากรกลางปี 2022 อยูที่ 263,827 คน ประกอบด้วยชาย 130,565 และกญิง 133,262 คนBadan Pusat Statistik, Jakarta, 2023, Kabupaten Sinjai Dalam Angka 2023 (Katalog-BPS 1102001.7307) อำเภอนี้รวมถึงเกาะทั้งเก้าในอ่าวโบเนนอกชายฝั่งแหลมตอนใต้ของซูลาเวซี หมู่เกาะทั้งเก้ารวมเป็นตำบลหนึ่งของอำเภอซินไจ เมืองหลักของอำเภอคือซินไจซึ่งเป็นเมืองท่าทางตะวันออกของเกาะ
# อำเภอลูวู
ลูวู  เป็นอำเภอในจังหวัดซูลาเวซีใต้ ประเทศอินโดนีเซีย ขอบเขตอำเภอในปัจจุบันเกิดจากการแยกอำเภอลูวูเหนือออกไปในปี 1999 และปาโลโป เมืองหลัก แยกออกมาเป็นเทศบาลนครในปี 2002 ขนาดพื้นที่ของลูวูในปัจจุบันอยู่ที่ 3,000.25 ตารางกิโลเมตร มีประชากรตามสำมะโนปี 2010 อยู่ที่ 287,472 คนBiro Pusat Statistik, Jakarta, 2011. และ 365,608 คนตามสำมะโนปี 2020Badan Pusat Statistik, Jakarta, 2021. การคาดการณ์ประชากรกลางปี 2022 อยู่ที่ 369,820 คน ประกอบด้วยชาย 186,326 และหญิง 183,494 คนBadan Pusat Statistik, Jakarta, 2023, Kabupaten Luwu Dalam Angka 2023 (Katalog-BPS 1102001.7317) ปัจจุบันเมืองหลักของลูวูคือเบอโลปา

ชื่อลูวูมาจากชื่อของอาณาจักรลูวู หนึ่งในสามอาณาจักรโบราณของซูลาเวซีใต้ อีกสองอาณาจักรคือโกวาตัลโล (ซึ่งต่อมาคืออำเภอโกวาและนครมากัซซาร์) และโบเน (ซึ่งปัจจุบันคืออำเภอโบเน) คำว่า "ลูวู" ปรากฏมาตั้งแต่ศตวรรษที่ 13 เมื่อปฐมกษัตริย์นามว่า ลนตารา ก่อตั้งลูวูขึ้น
# อำเภอวาโจ
วาโจ  เป็นอำเภอในจังหวัดซูลาเวซีใต้ ประเทศอินโดนีเซีย มีขนาดพื้นที่ 2,506.19 ตารางกิโลเมตร มีประชากร 384,694 คนตามสำมะโนปี 2010Biro Pusat Statistik, Jakarta, 2011. 379,079 คนตามสำมะโนปี 2020Badan Pusat Statistik, Jakarta, 2021. และการคาดการณ์กลางปี 2022 อยู่ที่ 379,706 คนBadan Pusat Statistik, Jakarta, 2023, Kabupaten Wajo Dalam Angka 2023 (Katalog-BPS 1102001.7313) อำเภอวาโจตั้งขึ้นในปี 1959 โดยมีเมืองหลักคือเซิงกัง อำเภอวาโจกินพื้นที่ของอดีตอาณาจักรวาจก ปัจจุบันอำเภอวาโจประกอบด้วยสิบสี่ตำบล Biro Pusat Statistik, Jakarta, 2011.
# อำเภอลีมาปูลุฮ์โกตา
ลีมาปูลุฮ์โกตา (แปลว่า สิบห้าเมือง ในภาษามีนังกาเบา) เป็นอำเภอของจังหวัดสุมาตราตะวันตก ประเทศอินโดนีเซีย มีขนาดพื้นที่ 3,354.40 ตารางกิโลเมตร และประชากร 348,249 คน ตามสำมะโนปี 2010Biro Pusat Statistik, Jakarta, 2011. และ 383,525 คน ตามสำมะโนปี 2020Badan Pusat Statistik, Jakarta, 2021. การประมาณจำนวนประชากรกลางปี 2022 อยู่ที่ 388,375 คน ประกอบด้วยชาย 194,292 คน และหญิง 194,083 คนBadan Pusat Statistik, Jakarta, 2023, Kabupaten Lima Puluh Kota Dalam Angka 2023 (Katalog-BPS 1102001.1307) เมืองหลักของอำเภอคือซารีลามัก
# วังกลุงกุง
วังกลุงกุง  หรือ ปูรีอากุงเซอมาราปูรา  เป็นหมู่โบราณสถานในเซมาปูรา เมืองหลวงของอำเภอกลุงกุงในจังหวัดบาหลี ประเทศอินโดนีเซีย วังนี้สร้างขึ้นในปลายศตวรรษที่ 17 ก่อนจะถูกทำลายลงอย่างหนักในระหว่างการรุกรานของเจ้าอาณานิคมดัตช์ในปี 1908 ซากของวังที่ยังหลงเหลือมาถึงปัจจุบันคือส่วนของศาลยุติธรรม, ศาลาเกอร์ทาโกซา และซุ้มประตูหลักซึ่งจารึกปีศกะที่ 1622 (ค.ศ. 1700) ภายในบริเวณของหมู่อาคารในวังเก่านี้ยังมีศาลากลางน้ำ บาเลเกิมบัง (Bale Kembang) เช่นกัน ผู้สืบสกุลมาจากราชาแห่งกลุงกุงในปัจจุบันอาศัยอยู่ภายในปูรีอากุง (Puri Agung) ซึ่งเป็นพื้นที่พักอาศัยสร้างขึ้นหลังปี 1929 อยู่ติดกันกับกระราชวังเก่าของกลุงกุงAdrian Vickers, 'Sights of Klungkung; Bali's most illustrious kingdom', in Eric Oey (ed.), Bali, Island of the Gods. Singapore: Periplus 1990, pp. 166-7.

อาณาจักรกลุงกุงถือว่าเป็นอาณาจักรที่ยิ่งใหญ่และสำคัญที่สุดของเก้าอาณาจักรในบาหลีระหว่างศตวรรษที่ 17 กระทั่งถูกดัตช์รุกรานในปี 1908 อาณาจักรกลุงกุงสืบทอดมาจากอาณาจักรเกลเกลซึ่งมีอำนาจเหนือเกาะบาหลีมาอย่างยาวนานถึงศตวรรษที่ 17 ในปลายศตวรรษที่ 16 ถึงต้นศตวรรษที่ 17 เจ้าชายแห่งเกลเกลนามว่า เดวา อากุง จัมเบ ที่หนึ่ง (Dewa Agung Jambe I) ย้ายราชธานีมายังเซมราปูราแล้วสร้างวังขึ้นใหม่ซึ่งคือวังกลุงกุงนี้Angela Hobart et al.,The People of Bali. Oxford: Blackwell 2001, pp. 42-4; Adrian Vickers, Bali, a Paradise Created. Singapore: Periplus 1989, pp. 56-8. 

วังมีแปลนเป็นรูปสี่เหลี่ยมจตุรัส มีขนาดด้านละประมาณ 150 เมตร และมีประตูทางเข้าหลักตั้งอยู่ทางฝั่งทิศเหนือ วังนี้แบ่งออกเป็นหลายส่วนย่อยเพื่อใช้งานทั้งการใช้ชีวิตและในประกอบพิธีกรรมทางศาสนา และแบ่งออกตามระบบสัญลักษณ์ของคติฮินดูแบบบาหลีC. Geertz,Negara; The Theatre State in Nineteenth-Century Bali. Princeton: Princeton University Press 1980, pp. 110-3. This book provides a layout map of the Klungkung Palace as it was in c. 1905, just before the Dutch conquest (p. 110).
# มุนตีลัน
มุนตีลัน  เป็นตำบลในอำเภอมาเกอลัง จังหวัดชวากลาง ประเทศอินโดนีเซีย ตั้งอยู่ห่างไป 15 กิโลเมตรทางใต้ของมาเกอลัง, 10 กิโลเมตรจากมุงกิด และ 25 กิโลเมตรทางเหนือของยกยาการ์ตา นักท่องเที่ยวมักเดินทางผ่านมุนลีตันระหว่างทางไปยังบุโรพุทโธ ตัวเมืองมุนตีลันเป็นศูนย์กลางการค้าขายหนึ่งบนเชิงเขาเมอราปี 

ประชากรตามการคาดการณ์กลางปี 2022 อยู่ที่ 80,262 คน ในพื้นที่ 28.61 ตารางกิโลเมตร ความหนาแน่นประชากรอยู่ที่ 2,805 คนต่อตารางกิโลเมตรBadan Pusat Statistik, Jakarta, 2023.

เมืองมุนตีลันมีนักบวชคณะเยซูอิตอยู่มาอย่างยาวนาน โดยมีโรงเรียน สามเณราลัย ตลอดจนสุสานใหญ่Petrus Josephus Zoetmulder being a more recent internee. ฟรันซ์ ฟาน ลีท นักบวชคณะเยซูอิตจากเนเธอร์แลนด์เดินทางถึงมุนตีลันในปี 1897 และมีบทบาทอย่างมากในการเผยแผ่ศาสนาคริสต์นิกายคาทอลิกในพื้นที่ พระคาร์ดินัลองค์แรกของอินโดนีเซีย ยูสตีนูส ดาร์โมจูโวโน ฝังร่างไว้ในสุสานคริสต์ที่นี่
# อำเภอโบเน
โบเน  เป็นอำเภอในจังหวัดซูลาเวซีใต้ ประเทศอินโดนีเซีย เดิมทีเป็นราชธานีของรัฐโบเนก่อนจะเข้าร่วมเป็นส่วนหนึ่งของประเทศอินโดนีเซียในปี 1950 อำเภอนี้มีขนาดพื้นที่รวม 4,559.00 ตารางกิโลเมตร และมีประชากร 717,682 คนตามสำมะโนปี 2010Biro Pusat Statistik, Jakarta, 2011. และ 801,775 คนตามสำมะโนปี 2020Badan Pusat Statistik, Jakarta, 2021. ปริมาณคาดการณ์กลางปี 2022 อยู่ที่ 813,188 ประกอบด้วยชาย 397,348 และหญิง 415,840 คนBadan Pusat Statistik, Jakarta, 2023, Kabupaten Bone Dalam Angka 2023 (Katalog-BPS 1102001.7308) ผลิตภัณฑ์หลักของอำเภอได้แก่สาหร่าย ข้าว ปลา เมืองหลักของอำเภอคือวาตัมโปเน

ในอดีตรัฐโบเนเป็นอาณาจักร อาดัต ของชาวบูกิซ ซึ่งสถาปนาขึ้นโดยมานูรูงุง รีมาตาจัง ในปี 1330 ก่อนจะเข้าร่วมพันธมิตรกับวาโจและซปเป็งเพื่อช่วยเหลือกันในการป้องกันตนเอง ในปี 1605 ระหว่างสมัยของกษัตริย์คนที่สิบของโบเน ศาสนาอิสลามได้เข้ามาที่อิทธิพลต่อวัฒนธรรมท้องถิ่นของโบเนจนเกิดการเปลี่ยนแปลง โบนีมีความเจริญสูงสุดในศตวรรษที่ 17 ในปี 1950  ประท้วงการปกครองของระบบราชาธิปไตยในโบเน ท้ายที่สุดโบเนจึงเข้าร่วมกับประเทศอินโดนีเซียในปีเดียวกันหลังสุลต่านแห่งโบเนยอมสละบัลลังก์
# กเนเซ็ตเอลียาฮู
กเนเซ็ตเอลียาฮู  เป็นโบสถ์ยิวออร์ทอดอกซ์ตั้งอยู่ในย่านกลางเมืองมุมไบ ประเทศอินเดีย ถือเป็นโบสถ์ยิวจารีตเซฟาร์ดิกที่เก่าแก่ที่สุดเป็นอันดับสองของเมือง โบสถ์ยิวนี้ตั้งขึ้นในปี 1884 โดยยาอาก็อฟ เอลียาฮู ซาซ็อน ซึ่งเป็นบุตรของเอลียาฮู ดาวิด ซาซ็อน และหลานของดาวิด ซาซ็อน ดาวิด ซาซ็อน อพยพมาจากแบกแดดมายังอินเดียในปี 1832 เพื่อหลีกหนีการเบียดเบียนชาวยิว โบสถ์ยิวหลังนี้มีความสำคัญที่การผสมผสานจารีตของยิวเข้ากับรูปแบบสถาปัตยกรรมของอาณานิคมอังกฤษและอินเดีย

อาคารเป็นผลงานออกแบบโดยกอสต์ลิงแอนด์มอร์ริส (Gostling & Morris) บริษัทออกแบบสัญชาติอังกฤษที่มีสำนักงานในบอมเบย์ ส่วนชั้นใต้ดินของอาคารสร้างขึ้นโดยการก่อหิน ส่วนตัวอาคารสร้างจากอิฐ ผนังด้านนอกทาด้วยสีเทอร์คอยส์ และซุ้มบูชาภายในหันหน้าไปยังทิศของเยรูซาเลม

โบสถ์ยิวนี้ตั้งอยู่ที่โกลาบาในย่านฟอร์ต ใกล้กับโรงแรมทัชมาฮาลพาเลซและโรงแรมโอเบอรอยไทรเดนต์
# หอพิพิธภัณฑ์แขวงจำปาศักดิ์
หอพิพิธภัณฑ์แขวงจำปาศักดิ์  เป็นพิพิธภัณฑ์ท้องถิ่นในเมืองปากเซ แขวงจำปาศักดิ์ ประเทศลาว จัดแสดงประวัติศาสตร์อันเป็นเอกลักษณ์ของแขวง ซึ่งรวบรวมโบราณวัตถุและเอกสารทุกประเภทที่บันทึกประวัติการณ์ของจำปาศักดิ์ 

 สิ่งจัดแสดง 
พิพิธภัณฑ์แห่งนี้รวบรวมภาพถ่ายในอดีตของกิจกรรมทางวัฒนธรรม การประชุมนานาชาติ รวมถึงภาพของไกสอน พมวิหาน, หนูฮัก พูมสะหวัน และคำไต สีพันดอน ขณะปฏิบัติภารกิจทางภาคใต้ของประเทศ มีการจัดแสดงเครื่องดนตรี ศิลาจารึกอักษรธรรมลาวสมัยพุทธศตวรรษที่ 15 ถึง 18 ภาชนะสมัยพุทธศตวรรษที่ 11 หรือ 12 เครื่องปั้นดินเผาจากทั่วแขวง และยังมีแบบจำลองของโบราณสถานวัดพู ในชั้นบนของพิพิธภัณฑ์ มีการจัดแสดงสิ่งสะสมประเภทสิ่งทอและเครื่องประดับ รวมทั้งเสื้อผ้าประจำชนเผ่าต่าง ๆ 

ปัจจุบันพิพิธภัณฑ์ย้ายที่ทำการออกไปบริเวณชานเมือง  ใกล้กับพิพิธภัณฑ์ศิลปะปากเซ